Ehdotus neuvoston asetus tietyistä Liberiaan kohdistuvista rajoittavista toimenpiteistä ja asetuksen (EY) N:o 1030/2003 kumoamisesta annetun neuvoston asetuksen (EY) N:o 234/2004 muuttamisesta /* KOM/2006/0680 lopull. */





[pic] | EUROOPAN YHTEISÖJEN KOMISSIO | Bryssel 8.11.2006 KOM(2006) 680 lopullinen Ehdotus NEUVOSTON ASETUS tietyistä Liberiaan kohdistuvista rajoittavista toimenpiteistä ja asetuksen (EY) N:o 1030/2003 kumoamisesta annetun neuvoston asetuksen (EY) N:o 234/2004 muuttamisesta (komission esittämä) PERUSTELUT 1. Liberiaa koskevalla asetuksella (EY) N:o 234/2004 asetettiin yhteisten kantojen 2006/31/YUTP ja 2006/518/YUTP, YK:n turvallisuusneuvoston päätöslauselman 1521 (2003) ja muiden YK:n turvallisuusneuvoston asiaa koskevien päätöslauselmien mukaisesti kielto tiettyjen aseisiin ja puolustustarvikkeisiin liittyvien palvelujen toimittamiselle, pyöröhirsien ja puutuotteiden tuonnille sekä raakatimanttien tuonnille. 2. YK:n turvallisuusneuvosto päätti 20. kesäkuuta 2006 hyväksymässään päätöslauselmassa 1689 (2006) keskeyttää pyöröhirsien ja puutuotteiden tuontikiellon soveltamisen 90 päiväksi. Tämän ajan päätyttyä turvallisuusneuvoston oli määrä päättää, onko pyöröhirsien ja puutuotteiden tuontikielto otettava uudestaan käyttöön. 3. Turvallisuusneuvosto tarkasteli asiaa 20. lokakuuta 2006 ja päätteli, että pyöröhirsien ja puutuotteiden tuontikiellon ottamiselle uudestaan käyttöön ei ole perusteita. 4. Tämän vuoksi komissio ehdottaa, että asetuksen (EY) N:o 234/2004 säännökset, joilla kielletään pyöröhirsien ja puutuotteiden tuonti Liberiasta, kumotaan. Ehdotus NEUVOSTON ASETUS tietyistä Liberiaan kohdistuvista rajoittavista toimenpiteistä ja asetuksen (EY) N:o 1030/2003 kumoamisesta annetun neuvoston asetuksen (EY) N:o 234/2004 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 ja 301 artiklan, ottaa huomioon yhteisen kannan 2006/31/YUTP 23 päivältä tammikuuta 2006 Liberiaan kohdistuvien rajoittavien toimenpiteiden jatkamisesta[1] ja yhteisen kannan 2006/518/YUTP 24 päivältä heinäkuuta 2006 Liberiaan kohdistuvien rajoittavien toimenpiteiden muuttamisesta ja jatkamisesta[2], ottaa huomioon komission ehdotuksen, sekä katsoo seuraavaa: (1) Yhdistyneiden Kansakuntien turvallisuusneuvoston päätöslauselmalla 1521 (2003) käyttöön otettujen Liberiaan kohdistuvien toimenpiteiden täytäntöön panemiseksi Liberiaan kohdistuvista rajoittavista toimenpiteistä hyväksytyssä yhteisessä kannassa 2004/137/YUTP[3] 10 päivältä helmikuuta 2004 edellytetään, että päätöslauselmassa 1521 (2003) vahvistetut Liberiaa koskevat toimenpiteet pannaan täytäntöön ja sotilaallisiin toimiin liittyvän rahoitusavun antaminen Liberialle kielletään. YK:n turvallisuusneuvoston päätöslauselmien 1647(2005), 1683(2006) ja 1689(2006) mukaisesti yhteisillä kannoilla 2006/31/YUTP ja 2006/518/YUTP jatkettiin yhteisellä kannalla 2004/137/YUTP käyttöön otettujen rajoittavien toimenpiteiden soveltamista tietyin muutoksin. (2) Neuvoston asetuksella (EY) N:o 234/2004[4] kielletään sotilaallisiin toimiin liittyvän teknisen avun ja rahoituksen antaminen Liberialle, raakatimanttien tuonti Liberiasta sekä sieltä peräisin olevien pyöröhirsien ja puutavaran tuonti. (3) YK:n turvallisuusneuvosto hyväksyi 20 päivänä kesäkuuta 2006 päätöslauselman 1689 (2006). Se päätti muun muassa olla jatkamatta Liberiasta peräisin olevien pyöröhirsien ja puutuotteiden tuontikieltoa, joka oli otettu käyttöön päätöslauselman 1521 (2003) 10 kohdassa ja jonka voimassaolo päättyi useiden voimassaolon pidennysten jälkeen 20 päivänä kesäkuuta 2006. Turvallisuusneuvosto ilmoitti palauttavansa kiellon, ellei Liberia 90 päivän kuluessa anna Liberian hallituksen perustaman metsäalan uudistusten seurantakomitean ehdottamia metsätaloutta koskevia säädöksiä. (4) Turvallisuusneuvosto käsitteli asiaa uudelleen 20 päivänä lokakuuta 2006 ja totesi, että Liberia oli antanut vaaditut metsätaloutta koskevat säädökset. Tästä syystä se päätti olla palauttamatta tuontikieltoa. (5) Tästä syystä asetuksen (EY) N:o 234/2004 6 artiklan 2 kohta, jossa kielletään Liberiasta peräisin olevien pyöröhirsien ja puutuotteiden tuonti yhteisöön ja jonka soveltaminen keskeytettiin 23 päivästä kesäkuuta 2006 18 päivään syyskuuta 2006, olisi kumottava takautuvasti 19 päivästä syyskuuta 2006, ON ANTANUT TÄMÄN ASETUKSEN: 1 artikla Poistetaan asetuksen (EY) N:o 234/2004 6 artiklan 2 kohta. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä . Sitä sovelletaan 19 päivästä syyskuuta 2006. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 19, 24.1.2006, s. 38. [2] EUVL L 201, 25.7.2006, s. 36. [3] EUVL L 40, 12.2.2004, s. 35. Yhteinen kanta sellaisena kuin se on muutettuna yhteisellä kannalla 2004/902/YUTP (EUVL L 379, 24.12.2004, s. 113). [4] EUVL L 40, 12.2.2004, s. 1. Asetus sellaisena kuin se on viimeksi muutettuna asetuksella (EY) N:o 1126/2006 (EUVL L 201, 25.7.2006, s. 1).